**E L Ő T E R J E S Z T É S**

**Német Nemzetiségi Önkormányzat Újhartyán Képviselő-testületének**

**2024. december 4-i ülésre**

**5. napirend:**

**Tárgy:** **Gyermekvár Német Nemzetiségi Óvoda teljesítményértékelés**

**Előterjesztő:** Rizmajer Ildikó intézményvezető

**Szavazás módja:** Határozathozatal, egyszerű többség

**Tisztelt Képviselő-testület!**

2024-25. óvodai nevelési évben kötelezően bevezetésre került a TÉR, a pedagógus teljesítményértékelési rendszere. Ez egy olyan szabályozott folyamat, amelynek célja a pedagógusok szakmai munkájának értékelése, fejlesztése és az oktatás színvonalának javítása. Magyarországon ezt a rendszert az Oktatási Hivatal koordinálja és meghatározó része az oktatási intézmények működési folyamatainak.

Az OviKréta felületen található a TÉR menüpont, ahol rögzítésre kerültek a 2024-25. nevelési évre vonatkozó igazgatói-, igazgató helyettesi- és pedagógusi teljesítménycélok. A 2024-25. nevelési év végén meg kell valósulnia a pedagógusok teljesítmény értékelésének a kijelölt célok és pontrendszer alapján és az eredményesség mentén a munkabért differenciálni szükséges a következő nevelési évre vonatkozóan. Az óvodaigazgató teljesítményét a Fenntartó, az óvodaigazgatóhelyettes és a pedagógusok teljesítményét az óvodaigazgató írásban összegzi. A visszajelzés tartalmazza az erősségeket, a fejlesztendő területeket, valamint a további fejlődés lehetőségeit.

Az intézmény Fenntartójának a joga és kötelezettsége az intézményigazgatók éves teljesítménycéljainak elfogadása, az éves teljesítményértékelésének elvégzése.

**Újhartyán, 2024. november 26.**