**E L Ő T E R J E S Z T É S**

**Német Nemzetiségi Önkormányzat Újhartyán Képviselő-testületének**

**2024. december 4-i ülésre**

**6. napirend:**

**Tárgy:** **Gyermekvár Német Nemzetiségi Óvoda OviKréta program**

**Előterjesztő:** Rizmajer Ildikó intézményvezető

**Szavazás módja:** Határozathozatal, egyszerű többség

**Tisztelt Képviselő-testület!**

Magyarországon az óvodák egységes adminisztrációjának és kommunikációjának támogatására fejlesztették ki az OviKréta digitális platformot, melynek használata kötelező a 2024-25. óvodai nevelési évben.

Problémáink:

* a rendszer a helyi igényekre kevésbé rugalmas (kétnyelvű nevelés-oktatás adminisztrációja, gyermekek fejlődésének mérése-értékelése nem objektív, a tervezett tananyagok rögzítése nehézkes…)
* mivel nem készült el az egész rendszer szeptember 1-re, így folyamatos a változáskezelés, az elvárások módosulnak. (Pld. csak október közepén került összekötésre a rendszer az EESZT-tel, így az orvosi igazolások hiánya sok adminisztrációs nehézséget jelentett. November közepén vált elérhetővé a gyermekek fejlődési naplója, amelyben a bemeneti mérést már kellett volna szeptemberben rögzítenünk…)

Szakmai módszertani szempontból számunkra visszalépés az OviKrétában a csoportnapló vezetése és a gyermekek fejlődési naplójának a vezetése, ezért ebben a nevelési évben párhuzamosan kétfelé adminisztrálunk, bízva abban, hogy a rendszert tökéletesítik még.

A hazai átlag feletti mutató volt intézményünkben:

* ideális eszközellátottság, hiszen már 7 éve minden pedagógus számára saját laptopot biztosítunk
* a nevelőtestület digitális kompetenciái optimálisak az elvárásokhoz.

**Újhartyán, 2024. november 26.**