**E L Ő T E R J E S Z T É S**

**Német Nemzetiségi Önkormányzat Újhartyán Képviselő-testületének**

**2024. december 4-i ülésre**

**4. napirend:**

**Tárgy:** **Gyermekvár Német Nemzetiségi Óvoda geotermikus fűtési rendszer**

**Előterjesztő:** Rizmajer Ildikó intézményvezető

**Szavazás módja:** Határozathozatal, egyszerű többség

**Tisztelt Képviselő-testület!**

Az intézmény épületében működő geotermikus fűtésrendszer a közelmúltban meghibásodott, aminek következtében a fűtési funkciók nem működnek. Az intézménnyel karbantartási szerződés keretében foglalkoztatott Simon György szakmérnök (SiBoRa Épületgépészeti és Tüzeléstechnikai Kft. 6000 Kecskemét Kandó Kálmán út 20.) eddig elvégzett műszaki vizsgálatai alapján a meghibásodás fő oka az, hogy a fő vezetékben nincs megfelelő áramlás, ami ellehetetleníti a rendszer normál működését.

A geotermikus rendszer helyreállítása:

A szakmérnök véleménye alapján egy új fővezeték kiépítése szükséges lehet a hibaelhárítására. Véleménye szerint nincs olyan diagnosztikus műszer, amely konkrét képet adhat az áramlási hiba okáról, láthatóvá válik az esetleges ,,V vagy A” hajlásból adódó légzsák is, ráadásul többszázezer forinttal emeli a költségeket egy olyan feltárás, (munkagödrök kiásása, a folyadék leeresztése a csövek speciális eszközzel való visszahegesztése…), amelynek végén a csőrendszer átjárhatónak látszik, de az áramlás továbbra sem felel meg annak az értéknek, amely által a fűtési rendszer működni képes.

Költségek és finanszírozás:

A javításra jelenleg becsült költségvetés nem áll rendelkezésre, így a költségvetési teher/fedezet sem állapítható meg.

Kérem a Tisztelt Képviselő-testületet, hogy hozzon döntést a geotermikus rendszer hibájának feltárására és javítására vonatkozó ajánlatok bekéréséről, valamint határozzon meg intézkedési tervet.

**Újhartyán, 2024. november 26.**